Presidential Walk of Fame

ka|jmpl|300x300px|Sayok Baraik dihubuangkan jo Kadiaman Eksekutif malalui Kolonade Barat.Presidential Walk of Fame adolah galeri kodak presiden nan dipasang padobulan September 2025 dek Donal Trump salaku Presiden Amerika Sarikaik di Kolonade Baraik Gaduang Putiah nan mahubuangkan Sayok Baraik jo gaduang utamo. Pajangan ko manampilan kodak tiok-tiok presiden AS dalam bingkai ameh, kacuali Joe Biden nan ditampilan dalam bantuak kodak autopen. Trump surang mangklaim mandapek inspirasi ko dari Wall of Fame di Hotel Hilton.

 Lata Balakang 
Proyek iko partamo kali diungkik pado bulan September 2025, lalu mulai dikarajoan pado tanggal 5 November 2025 salamo maso jabatan kaduo Trump. Satiok presiden AS ditampilan dalam urutan kronologih malalui foto itam putiah dalam bingkai ameh, kacuali Joe Biden. Trump mamasang foto autopen tanda tangan Joe Biden; autopen iolah alaik nan digunoan untuak maniru tando tangan sacaro mekanih.

Di bulan Desember 2025, administrasi Gaduang Putiah manambah palakaik parunggu nan baiisi deskripsi di tiok-tiok kodak preiden. Dilaporan bahwosanyo banyak isi deskripsi tu ditulih atau dimuncuangan langsuang dek Trump surang. Isi deskripsi palakaik baragam badasarkan panilaian pribadi jo politik dari Trump:

 Joe biden: dicap sabagai presiden paliang buruak dalam sijarah AS, mangulangi klaim mangani Pemilu 2020 jo masalah mental Biden.
 Barack Obama: dicap sabagai "salah saurang tokoh politik paliang kontroversial dalam sijarah AS," maulang tuduahan "mamato-matoi" kampanye Trump tahun 2016.
 George W. Bush: Dipuji dek inisiatifnyo mambantuak Dapartemen Kaamanan Dalam Nagari tapi mangkritik parang di Afghanistan jo Irak, lalu manyatoan bahwosanyo parang tu "ndak paralu tajadi."
 Bill Clinton: Mamuji kasuksesan legislatif "Republikan di Kongres" jo manyabuik kalau bininyo, Hillary Clinton, kalah dari Trump wakatu Pemilu 2016.
 Ronald Reagen: Sangaik positif, manggambaran inyo sabagai "Komunikator Hebaik" jo mangklaim kalau Reagan tu alah jadi panggamar (fans) Trump jauah sabalun Trump mamulai karier politiknyo.

 Alek 
Sekretarih Pers Gaduang Putiah, Karoline Leavitt, manggambaran palakaik-palakaik tu sabagai "deskripsi nan ditulih tu amaik indah" nan bafungsi sabagai "kasaksian ateh Kaagungan Amerika".

Para kritikuih jo kalompok macam National Trust for Historic Preservation mangkritik pamasangan tu, basamo jo renovasi lain di tahun 2025 saparti mambongka Sayok Timur untuak rancana pambangunan ballroom kanagarian, sabagai upayo mampolitisasi warisan basijarah Gaduang Putiah.

 Rujuakan